**PROGRAMA: LANSAREA ÎN PROCESUL CREĂRII**

**UNEI PROGRAME PERSONALIZATE DE CONSOLIDARE ÎN CREDINȚĂ:**

**ATELIER**

**PROGRAMEI**

**Ucenicia,** în sens restrâns sau consolidarea în credință a credinciosului este procesul relațional desfășurat pe o perioadă limitată de timp între un slujitor matur, experimentat, al lui Cristos și una sau mai multe persoane aflate în faza incipientă a umblării lor cu Cristos sau care au dificultăți în ce privește umblarea cu Cristos în mod individual sau în grup mic. Acest proces non-formal și informal de verificare și corectare a premiselor, valorilor, convingerilor (în baza Cuvântului lui Dumnezeu și prin puterea Duhului Sfânt) și de dezvoltare a perspectivei, deprinderilor, practicilor și caracterului în baza unei programe biblice etapizate, are ca efect schimbarea continuă a fiecărui participant după chipul lui Cristos și pregătirea lui pentru lui pentru viață și slujire.

**Câțiva pași în vederea creării unei programe biblice de de consolidare în credință**

* Alegerea valorilor și practicilor esențiale stabilizării în credință
* Identificarea pasajelor biblice care adresează fiecare valoare și practică esențială stabilizării în credință
* Selectarea pasajelor biblice cheie care guvernează planul fiecărei lecții care contribuie la stabilizarea în credință a urmașilor lui Isus și a versetelor cheie în vedeera memorării lor
* Creionarea procesului de stabilizare în credință a noilor credincioși
* Articularea scopului și obiectivelor fiecărui pas necesar informării, schimbării perspectivei, dezvoltării deprinderilor și transformării caracterului ucenicilor

* Conceperea pașilor de implementare a programei de stabilizare în credință (lecțiilor) care să urmărească înțelegerea adevărului, dobândirea perspectivei, cultivarea deprinderilor și formarea trăsăturilor de caracter asociate fiecărui pas.

